b'\n_START_ARTICLE_\nCesar Sud\xc5\xbein\n_START_SECTION_\nLegenda\n_START_PARAGRAPH_\nSodobni strokovnjaki so postavili pod vpra\xc5\xa1aj obstoj vsaj prvih devetih cesarjev; Sud\xc5\xbein je prvi, za katerega sklepajo, da je dejansko obstajal v tretjem ali \xc4\x8detrtem stoletju. Ime Sujzej-tenno mu je bilo dodeljeno posmrtno v \xc4\x8dasu cesarja Kanmuja. Zgodovinarji ga obravnavajo kot "legendarno osebnost", saj so podatki o njegovem \xc5\xbeivljenju redki in pogosto nezanesljivi. \xc5\xa0ele vladavini cesarja Kinmeja v 6. stoletju lahko pripi\xc5\xa1emo preverljive datume, imena in \xc4\x8dasi vladanja zgodnjih cesarjev so bili potrjeni kot tradicionalni v \xc4\x8dasu cesarja Kanmuja, 50. vladarja dinastije Jamato.\n_START_SECTION_\nKronike Kiki\n_START_PARAGRAPH_\nGlede na psevdozgodovinski kroniki Kod\xc5\xbeiki\xc2\xa0in Nihon \xc5\xa0oki\xc2\xa0(skupaj znanima kot Kiki), je bil Sud\xc5\xbein drugi sin cesarja Kajka in Ikaga\xc5\xa1ikome no Mikoto, ma\xc4\x8dehe njegovega o\xc4\x8deta._NEWLINE_Ustoli\xc4\x8dili so ga v letu 97 pr. n. \xc5\xa1t. V tretjem letu svoje vladavine je prestolnico premaknil v \xc5\xa0iki (\xe7\xa3\xaf\xe5\x9f\x8e) blizu Kanaje (\xe9\x87\x91\xe5\xb1\x8b), Sakuraj, Nara ter ga preimenoval v Mizugaki-no-mija (\xe7\x91\x9e\xe7\xb1\xac\xe5\xae\xae, \xc2\xbbpala\xc4\x8da Mizu-gaki\xc2\xab"). Kod\xc5\xbeiki\xc2\xa0bele\xc5\xbei legendarno imenovanje 137 guvernerjev za province, ki jim je vladal Sud\xc5\xbein.\n_START_SECTION_\nPosvetitev Omononu\xc5\xa1ija (Miva Mjod\xc5\xbein)\n_START_PARAGRAPH_\nV petem letu njegove vladavine je razsajala kuga ter pobila polovico ljudi. V \xc5\xa1estem letu so kot posledica kuge \xc5\xbee grozili upori kmetov in zapu\xc5\xa1\xc4\x8danje polj._NEWLINE_Do tega \xc4\x8dasa so tako son\xc4\x8dno bo\xc5\xbeanstvo\xc2\xa0Amaterasu\xc2\xa0kot tudi Jamato-okunitama \xc4\x8dastili v cesarski rezidenci. Cesar ju je iz strahospo\xc5\xa1tovanja lo\xc4\x8dil;\xc2\xa0Amaterasu je preselil v vas Kasanuj (\xe7\xac\xa0\xe7\xb8\xab\xe9\x82\x91) v provinco Jamato (Nara) in ji zgradil sveti\xc5\xa1\xc4\x8de kot oltar Himorogi (kraj, kjer se bo\xc5\xbeanstva spu\xc5\xa1\xc4\x8dajo na zemljo) iz masivnega kamna. Lastno h\xc4\x8derko, princeso Tojo-suki-iri-bime (\xe8\xb1\x8a\xe9\x8d\xac\xe5\x85\xa5\xe5\xa7\xab\xe5\x91\xbd) je zadol\xc5\xbeil za skrb za sveti\xc5\xa1\xc4\x8de. Drugi bog je bil zaupan h\xc4\x8derki Nunaki-iri-bime (\xe6\xb8\x9f\xe5\x90\x8d\xe5\x9f\x8e\xe5\x85\xa5\xe5\xaa\x9b\xe5\x91\xbd), a so ji za\xc4\x8deli izpadati lasje in se tanj\xc5\xa1ati, zato ni mogla izvajati dol\xc5\xbenosti._NEWLINE_V sedmem letu je cesar odredil izvedbo posvetitve, zato se je odpravil na planjavo Kami-asad\xc5\xbei, tudi Kamu-asad\xc5\xbei-ga-hara (\xe7\xa5\x9e\xe6\xb5\x85\xe8\x8c\x85\xe5\x8e\x9f), kjer je prebudil osemdeset mirijad. H\xc4\x8di 7. cesarja Koreja Jamato-to-to-hi-momoso-hime je prevzela vlogo sibile (v anti\xc4\x8dnih \xc4\x8dasih \xc5\xbeenska z zmo\xc5\xbenostmi videnja v prihodnost ali divinacije), da jo je lahko naselil bog, ki se je predstavil z imenom Omononu\xc5\xa1i. Obljubil je mir v de\xc5\xbeeli, \xc4\x8de ga bodo \xc4\x8dastili. Cesar je prikimal, a se stvari \xc5\xa1e niso kmalu uredile. V sanjah je dobil vodilo, naj poi\xc5\xa1\xc4\x8de nekega Otatanekoja (\xe5\xa4\xaa\xe7\x94\xb0\xe7\x94\xb0\xe6\xa0\xb9\xe5\xad\x90) in ga imenuje za vrhovnega sve\xc4\x8denika. Kuga se je kon\xc4\x8dno umirila in vseh pet \xc5\xbeitaric je bogato zorelo. Septa Miva iz klana Kamo je trdila svoje linijsko nasledstvo iz Otataneka._NEWLINE_Cesar je imenoval Ikaga\xc5\xa1ikooja, prednika klana Mononobe in starej\xc5\xa1ega brata cesarice, za kami-no-mono-akacu-hito (\xe7\xa5\x9e\xe7\x8f\xad\xe7\x89\xa9\xe8\x80\x85 \xc2\xbbtisti, ki razvr\xc5\xa1\xc4\x8da daritve bogovom\xc2\xab). Druge bogove so \xc4\x8dastili po vodilih vede\xc5\xbeevanj. Osem rde\xc4\x8dih \xc5\xa1\xc4\x8ditov in sulic so podarili sveti\xc5\xa1\xc4\x8di Sumisaka (\xe5\xa2\xa8\xe5\x9d\x82) na vzhodu ter osem \xc4\x8drnih \xc5\xa1\xc4\x8ditov in sulic sveti\xc5\xa1\xc4\x8du Osaka (\xe5\xa4\xa7\xe5\x9d\x82) na zahodu.\n_START_SECTION_\nNamestitev \xc5\xa1tirih generalov in vstaje\n_START_PARAGRAPH_\nV svojem destem letu vladavine je Sud\xc5\xbein imenoval generale \xc5\xa1tirih poglavitnih kvartalov svoje cesarske domene (\xc5\xa0ido \xc5\xa1ogun) za zatiranje vseh, ki se niso podredili njegovi oblasti._NEWLINE_General Ohiko (\xe5\xa4\xa7\xe5\xbd\xa6\xe5\x91\xbd), ki ga je poslal na sever, se je povzpel po klancu Vani, ko se mu je pribli\xc5\xbeala mladenka in mu zapela zagonetno pesem, potem pa izginila. Cesarjeva teta Jmato-to-to-hi-momoso-hime je bila ve\xc5\xa1\xc4\x8da jasnovidka in videnje razlo\xc5\xbeila kot opozorilo na vstajo princa Take-hani-jasu-hika (princ cesarju Kogenu). Sestavila ga je skupaj z novico, da je pri\xc5\xa1la prin\xc4\x8deva \xc5\xbeena Ata-bime h gori Amanokaguja in vzela kepo zemlje v svojo ovratno ruto. Ko je cesar sklical generale je par \xc5\xbee zbral vojsko na zahodu in za\xc4\x8denjal napad na prestolnico. Cesar je poslal vojsko pod generalom Isaseri-hiko no Mikotom. Uporni\xc5\xa1ko vojsko je zatrl, tudi Ata-bime je bila ubita. Hiko-kuni-fuku (\xe5\xbd\xa6\xe5\x9b\xbd\xe8\x91\xba\xe5\x91\xbd) je od\xc5\xa1el v provinco Jama\xc5\xa1iro, da bi kaznoval uporni\xc5\xa1kega princa. V izmenjavi pu\xc5\xa1\xc4\x8dic je princ prejel strel v prsi ter umrl.\n_START_SECTION_\nPopis prebivalstva in sistem obdav\xc4\x8denja\n_START_PARAGRAPH_\nV 12. letu vladavine je cesar odredil popis prebivalstva (tudi starost prebivalstva in stopnjo prisilnega dela). Davke, ki so bili uvedeni v obliki obveznega dela, so imenovali jahazu no micugi\xc2\xa0(\xe5\xbc\xad\xe8\xaa\xbf \xc2\xbbdavek s konca loka\xc2\xab) za mo\xc5\xa1ke in\xc2\xa0tanasue no micugi\xc2\xa0(\xe6\x89\x8b\xe6\x9c\xab\xe8\xaa\xbf \xc2\xbbdavek s konca prsta\xc2\xab) za \xc5\xbeenske. Mir in blaginja sta vztrajala. Cesar je pridobil naziv Hacu kuni \xc5\xa1irasu sumeramikoto (\xe5\xbe\xa1\xe8\x82\x87\xe5\x9b\xbd\xe5\xa4\xa9\xe7\x9a\x87 \xc2\xbbCesar-ustanovitelj dr\xc5\xbeave\xc2\xab)_NEWLINE_V 48. letu (50 pr. n. \xc5\xa1t.) je Sud\xc5\xbein povabil dva sinova in jima rekel, da ju oba ljubi enako in da ne zmore izbrati naslednika. Prosil ju je, da mu izpoveta sanje, ki sta jih videla. Starej\xc5\xa1i sin Tojoki (\xe8\xb1\x8a\xe5\x9f\x8e\xe5\x91\xbd) je sanjal o vzponu na goro Mimoro (gora Miva), kjer je, obrnjen proti vzhodu, osemkrat zalu\xc4\x8dal kopje in osemkrat zamahnil z me\xc4\x8dem pod nebo. Mlaj\xc5\xa1i princ Ikume (\xe6\xb4\xbb\xe7\x9b\xae\xe5\x91\xbd)\xc2\xa0je tudi sanjal o vzponu na goro Mimoro, kjer je razpel vrvi v \xc5\xa1tiri smeri in lovil vrabce, ki so jedli proso. Kot se je spodobilo, je imenoval mlaj\xc5\xa1ega od sinov za kronskega princa, starej\xc5\xa1ega pa je poslal vladati na vzhod. Tojoki je postal prednik klanov Kamicuke in \xc5\xa0imocuke.\n_START_SECTION_\nBo\xc5\xbeanski zakladi\n_START_PARAGRAPH_\nV 60. letu vladavine (38 pr. n. \xc5\xa1t.) je Sud\xc5\xbein obvestil ministre, da si \xc5\xbeeli ogledati bo\xc5\xbeanske zaklade, ki jih je iz nebes prinesel Takehinateru. Spravljeni so bili v Sveti\xc5\xa1\xc4\x8du v Iseju in\xc2\xa0Izumo Furune (\xe5\x87\xba\xe9\x9b\xb2\xe6\x8c\xaf\xe6\xa0\xb9) je bil njihov za\xc5\xa1\xc4\x8ditnik. Ker pa ga je posel zadr\xc5\xbeal v provinci Cuku\xc5\xa1i, je\xc2\xa0njegov mlaj\xc5\xa1i brat Izumo Iiirine (\xe5\x87\xba\xe9\x9b\xb2\xe9\xa3\xaf\xe5\x85\xa5\xe6\xa0\xb9) ugodil cesarskemu ediktu in poslala dva mlaj\xc5\xa1a brata, da poneseta zaklade k cesarju. Ko se je Furune vrnil, ga je popadla jeza nad bratovimi dejanji. Povabil ga je v bazen Jamuja in izmenjal svoj lesen me\xc4\x8d z bratovim pravim ter ga pobil. Na dvor so prispele novice o tragediji in cesar je odposlal Takenunakavavakeju (generala na vzhodu) ter Kibicuhika (generala na zahodu), da ubijeta Uzuma Furuneja.\n_START_SECTION_\nUmetni ribniki\n_START_PARAGRAPH_\nTako Kod\xc5\xbeiki\xc2\xa0kot\xc2\xa0Nihon \xc5\xa1oki navajata, da je Sud\xc5\xbein spodbujal gradnjo umetnih ribnikov in kanalov. V oktobru 62. leta vladavine je zgradil ribnik Josami (\xe4\xbe\x9d\xe7\xb6\xb2\xe6\xb1\xa0), ki naj bi bil v bli\xc5\xbeini sveti\xc5\xa1\xc4\x8da Ojosami v Sumijo\xc5\xa1iju, prefekura Osaka\xc2\xa0ali nekoliko na jugu v Sakaju, prefektura Osaka, obmo\xc4\x8dje Ikeu\xc4\x8di. Zaslu\xc5\xbeen je tudi za ribnik Sakaori (\xe9\x85\x92\xe6\x8a\x98\xe6\xb1\xa0)\xc2\xa0v Karu v Ka\xc5\xa1ihari, prefektura Nara.'